बैंकर से नेता बनीं मीरा सान्याल का निधन, आप नेताओं ने व्यक्त किया दुख  
संक्षिप्त बीमारी के बाद शुक्रवार को हुआ निधन
राजनीति में उतरकर सबको हैरान कर दिया था
2014 में लड़ा था लोकसभा चुनाव लेकिन मिली थी हार
बैंकर से नेता बनी मीरा सान्याल का संक्षिप्त बीमारी के बाद शुक्रवार को निधन हो गया. वह 57 साल की थीं. रॉयल बैंक ऑफ स्काटलैंड के लिए देश की मुख्य कार्यकारी अधिकारी के पद से इस्तीफा देकर वह आम आदमी पार्टी (आप) से जुड़ी थीं और उन्होंने 2014 में लोकसभा चुनाव भी लड़ा था. आप नेता और दिल्ली के उपमुख्यमंत्री मनीष सिसोदिया ने एक ट्वीट करके उनके निधन की पुष्टि की और कहा कि देश ने एक ‘‘तीक्ष्ण आर्थिक प्रतिभा और उदार आत्मा को खो दिया है.'' उन्होंने ट्वीट किया, ‘‘आप हमेशा हमारे हृदय में रहेंगी।'' 
I am deeply saddened to hear about
the passing away of Meera Sanyal.
The country has lost a sharp economic brain and a gentle soul. May she rest in peace!
You will forever remain in our hearts.
मुख्यमंत्री और आप प्रमुख अरविंद केजरीवाल ने ट्वीट किया, ‘‘यह (उनके निधन का समाचार सुनकर) बहुत दुख हुआ.व्यक्त करने के लिए कोई शब्द नहीं हैं...''
Extremely sad to hear this. No words to express... https://t.co/YslA8TddvU
राजनीति में उतरकर सभी को अचंभे में डालने से पहले 30 साल के अपने बैंकिंग करियर के दौरान सान्याल एबीएन अमरो फोर एशिया में कोरपोरेट वित्त की प्रमुख और मुख्य परिचालन अधिकारी भी रहीं. उन्होंने 2014 में मुम्बई दक्षिण निर्वाचन क्षेत्र से लोकसभा चुनाव लड़ा था लेकिन वह हार गई थीं.